ஆக, வரலாற்று நிகழ்வுகளைப் பயன்படுத்தி, அந்த நிகழ்வுகள் உண்மையாகவே நடந்திருந்தாலும், ஒரு ஆபத்தான மாற்றத்தை சமூகத்தில் உருவாக்க முயற்சி மேற்கொள்ள முடியும் என்பதற்கு சாவர்க்கர் பிரச்சனை ஒரு உதாரணம். எனவே வரலாற்றைப் பயன்படுத்திடும்போது மிகுந்த எச்சரிக்கை உணர்வு தேவை. வரலாற்று விபரங்களை சம்பவம் நிகழ்கிற சூழலில் பொருத்திப் பார்த்து ஆராயும் பாங்கு வேண்டும். இன்றைய நிலையில் பெரும் ஆபத்தை விளைவிக்கக் கூடிய விவரங்களை மறைக்க வேண்டியதில்லை; ஆனால் கடுமையான விமர்சனக் கண்ணோட்டத்துடன் இவற்றைக் கையாண்டு நிராகரிக்க வேண்டும்.